Ի սէր Աստծոյ, սա ի՞նչ է: Ինչպէս կարող է պետական իշխանութեան առաջին դէմքը, ով վերջին հաշւով ընտրւել է այդ պաշտօնում երկրի բարձրագոյն օրէնսդիր մարմնի՝ խորհրդարանի կողմից, յայտարարի, որ չկայ պետութիւն, չկան իշխանութեան մարմիններ ու ինստիտուտներ: Նրա ասացը փաստացի դա է: Ըստ վարչապետի կայ իշխանութեան մեկ մարմին, որը պէտք է որոշում կայացնի. հրապարակում հաւաքւած ժողովուրդը: Սրանից հետեւում է, թէ Հանրապետութեան հրապարակում գտնւում է ամբողջ ազգը, ողջ հայ ժողովուրդը տեղաւորւել է այդ հրապարակում եւ միաձայն հաստատում է վարչապետի ամէն ասածը: Իհարկէ, այդպէս չէ, դա հայ ժողովդրի մի հատւածն է, որը սատարում է նոր իշխանութիւններին և վարչապետն էլ, ով ասում է, թէ Հայաստանում իշխանութիւնը պատկանում է ժողովրդին, փաստացի նկատի ունի այդքան մարդու: Յարգելի վարչապետ, եթէ մարզահամարգային համալիրում Արմէնչիկի համերգն անցնում է լեփ-լեցուն դահլիճում, դա դեռ չի նշանակում, որ ամբողջ ազգը Արմէնչիկ է սիրում ու լսում: